NB! Enkelte ganger kan det bli nødvendig å utsette en planlagt igangsettelse fordi det er travelt på Fødeseksjonen. Vi er opptatt av å ha nok personale til å ta godt vare på deg og barnet ditt.

**Kontaktinformasjon**

**Fødeseksjonen**

Telefon: 32803251/54  
Telefonen er betjent hele døgnet, alle dager. 

Foto: Colourbox | Tekst og oppsett: Vestre Viken

**Til deg som skal få fødselen igangsatt**

**Fødeseksjonen | Drammen sykehus**

**Mer informasjon finner du på våre internettsider:**

**www.vestreviken.no**

 **Mer informasjon om igangsetting av fødsel**Du kan lese mer om igangsetting av fødsel på våre nettsider:<https://vestreviken.no/behandlinger/igangsetting-av-fodsel-drammen-sykehus>

**Ris og ros**

Vi ønsker dine synspunkter og tilbakemeldinger på våre tjenester.   
Se hvordan du kan gjøre det på [www.vestreviken.no/ris-og-ros](http://www.vestreviken.no/ris-og-ros)

**Å sette i gang en fødsel**  
Igangsetting av fødselen blir alltid gjort på bakgrunn av en grundig vurdering. Det blir bare gjort dersom å sette i gang fødselen vurderes å være den beste behandlingen for mor og/eller barn. Når i svangerskapet fødselen blir satt i gang, om du har rier eller fostervannet har begynt å renne og om du har født før, er alle faktorer som kan påvirke hvor lang tid fødselen tar.

Hvordan vi starter å sette i gang fødselen avhenger av hvor «klar» eller moden kroppen din er til å føde. Modenhet kan kjennes på livmorhalsen. Dersom livmorhalsen er umoden, må du være innstilt på at igangsettelsen kan strekke seg over flere dager. Dersom livmorhalsen er moden, kan det for enkelte kvinner bare ta noen timer før riene starter og fødselen er i gang.

**Dag 1-2 Modning av livmorhalsen med Foley-kateter**

Du møter ved Fødepoliklinikken hvor en jordmor eller lege gjør en gynekologisk undersøkelse for å finne ut om livmorhalsen din er moden eller umoden.   
  
Hvis livmorhalsen er umoden, legges det inn en myk gummislange (Foley-kateter) som blir ført inn i livmoren via skjeden og gjennom livmorhalsen. Når kateteret er på plass, blir ballongen i enden av kateteret fylt med sterilt saltvann. Ballongen skal ligge og presse på livmorhalsen for å modne den. Du ligger med bena i benholdere når kateteret legges inn. Du kan oppleve litt ubehag, men det er ikke vondt.

En del av kateteret/gummislangen blir hengende ut av skjeden din. Denne blir festet til låret med tape, og er ikke til hinder for vanlig aktivitet som bevegelse og toalettbesøk. Det er vanlig at det kommer utflod blandet med litt friskt blod fra skjeden etter at kateteret er satt på plass. Kateteret kan ligge inne inntil 36 timer. Du kan reise hjem dersom gynekolog vurderer at din og barnets helsetilstand tillater det.   
  
NB! Kontakt Fødeseksjonen dersom kateteret faller ut, blødningen øker, fostervannet går, du får smerter, feber eller har andre bekymringer.

Om kateteret faller ut før tiden, vurderer vi å fremskynde neste steg av igangsettingen. Ellers møter du til avtalt tid på Fødeseksjonen, innlegges og vi legger plan videre for igangsetting med hormoner (Prostaglandin) eller å ta hull på fostervannhinnen.

**Dag 2-3 Modning av livmorhalsen med hormoner**  
Du møter på Fødeseksjonen som planlagt. Vi starter den videre igangsettingen så tidlig som mulig om morgenen. Er det travelt på Fødeseksjonen, kan det hende at du må vente.

Som oftest er neste steg i behandlingen å tilføre kroppen hormonet Prostaglandin, enten som stikkpille i skjeden eller som tablett som du svelger. Om pillen plasseres i skjeden, må du ligge i sengen en time for å unngå at den faller ut. Vi overvåker fosterlyden både før og etter at tabletten er gitt.

Det er positivt hvis du kjenner menstruasjonslignende smerter eller hyppige og korte sammentrekninger. Disse kan gå over eller øke i styrke og føre til fødselsrier. De fleste trenger flere tabletter før fødselen er i gang. Prostaglandin kan gis regelmessig i inntil to dager.

Enkelte ganger bruker vi vaginalinnlegg i stedet for tabletter det første døgnet du behandles med hormoner. Vaginalinnlegget inneholder samme type virkestoff (Prostaglandin) som tablettene.

**Ved moden livmorhals: Ta hull på fostervannhinnen**

Hvis livmorhalsen vurderes som moden, kan fødselen settes i gang ved at jordmor eller lege tar hull på fostervannshinnen. Dette er ikke smertefullt hverken for deg eller barnet.

Noen får naturlige rier etter fostervannet har gått. Vi følger med på barnets hjerteaktivitet (og dine eventuelle rier) ved hjelp av fosterlydregistrering.

**Ved moden livmorhals: Drypp for å stimulere til rier**   
Det kan bli nødvendig å gi et riestimulerende drypp (Oxytocin) dersom ikke riene starter. Jordmor legger inn en tynn plastslange (venflon) i en av blodårene oppå hånden din og medisinen gis via denne.

Det er fint om du er så aktiv som mulig selv om du kanskje vil føle at bevegelsesfriheten din er innskrenket når du er tilkoblet fosterlydregistrering og drypp. Dersom ikke fødselen er kommet skikkelig i gang samme dagen som det er tatt hull på fostervannhinnen og gitt drypp, vurderer vi om det må gjøres et keisersnitt.